*Приложение № 11*

ДОГОВОР

Днес, 2016 г. в гр. София между:

МИНИСТЕРСТВО НА ФИНАНСИТЕ, със седалище и адрес на управление: гр. София, ул. „Г. С. Раковски” № 102, ЕИК: 000695406, представлявано от Таня Георгиева - главен секретар на Министерство на финансите и Галина Младенова – директор на дирекция „Финанси и управление на собствеността“, наричано по-долу ВЪЗЛОЖИТЕЛ

и

**…..............................................................**, със седалище и адрес на управление...................................................................................и адрес за кореспонденция............................................................................................, ЕИК:..........................., представлявано от........................................(посочва се качеството на лицето, подписващо договора), наричано по-долу **ИЗПЪЛНИТЕЛ**, от друга страна,

На основание чл. 194, ал. 1 от Закона за обществените поръчки (ЗОП), се сключи настоящият договор за следното:

1. **ПРЕДМЕТ НА ДОГОВОРА**

Чл. **1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши Абонаментно техническо обслужване на 2 (два) броя пожароизвестителните инсталации в сградите на Министерство на финансите, находящи се в гр.София, ул. „Г.С.Раковски“ № 102 и ул. „Славянска“ № 4, съгласно условията на Техническото задание, *Приложение № 1*, Техническото и ценово предложение на **ИЗПЪЛНИТЕЛЯ** – *Приложение № 2 и № 3* Ценовото предложение на **ИЗПЪЛНИТЕЛЯ** - Приложение № 3 и настоящия договор.

**II. СРОК ЗА ИЗПЪЛНЕНИЕ**

Чл. 2. (1) Срокът за извършване на абонаментната поддръжка по чл. 1, ал. 1 е 7 (седем) месеца, считано от датата на подписване на договора, или до изчерпване на предвидените в чл. 3, ал. 1 бюджетни средства.

**III. ЦЕНА И НАЧИН НА ПЛАЩАНЕ**

Чл. 3. (1) Определеният максимален разходен лимит по договора е в размер на 4 200,00 (четири хиляди и двеста) лв., без ДДС, от който:

**(2)** Цена за абонаментна поддръжка, профилактично и сервизно обслужване на пожароизвестителните инсталации в сградата на Министерство на финансите, находящи се в гр. София, ул. „Г.С.Раковски“ № 102 и ул. „Славянска“ № 4“ за срок от 7 (седем) месеца в размер на………………………………… (словом) без ДДС, или …………………………….(словом) лв. с ДДС, формирана както следва:

**1.** Цена за абонаментна поддръжка, профилактично и сервизно обслужване на пожароизвестителната инсталация в сградата на Министерство на финансите, находяща се в гр. София, ул. „Раковски“ № 102 на месец в размер на………………………………… (словом) без ДДС, или …………………………….(словом) лв. с ДДС.

**2.** Цена за абонаментна поддръжка, профилактично и сервизно обслужване на пожароизвестителната инсталация в сградата на Министерство на финансите, находяща се в гр.София, ул. „Славянска“№ 4 на месец в размер на………………………………… (словом) без ДДС, или …………………………….(словом) лв. с ДДС на месец.

**(3)** Стойността на подменени резервни части, компоненти и материали е до ……………………. (словом) лв., без ДДС.

**(4)** Доставка, монтаж и подмяна на резервни части, компоненти и материали по време на сервизното обслужване се извършваслед подписване и утвърждаване на двустранен констативен протокол за установяване необходимостта от подмяната им, а стойността на подменени резервни части, се заплаща в срок от 10 (десет) работни дни от представяне и одобряване от **ИЗПЪЛНИТЕЛЯ** на оригинал на фактура.

**(5) ВЪЗЛОЖИТЕЛЯТ** изплаща месечната цена за абонаментна поддръжка, профилактично и сервизно обслужване на пожароизвестителните инсталации в срок до 10 (десет) календарни дни от подписване на протокол за месечна поддръжка и одобряване на представена от **ИЗПЪЛНИТЕЛЯ** оригинал на фактура.

**(6)** Фактурите се одобряват за **ВЪЗЛОЖИТЕЛЯ** от началник на отдел „Стопански дейности”, дирекция „Финанси и управление на собствеността”, а подписването на всички протоколи, приемане на работата и контрол по изпълнението му се извършва от Николай Милев или Благовест Милев, отдел „Стопански дейности”, дирекция „Финанси и управление на собствеността”, тел.: 02/9859 2674, 02/9859 8018.

**(12)** **ВЪЗЛОЖИТЕЛЯТ** изплаща дължимите суми в български лева, по банков път на следната банкова сметка на **ИЗПЪЛНИТЕЛЯ**:

БАНКА: …………………

IBAN: …………………..

BIC: …………………….

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4. (1) ИЗПЪЛНИТЕЛЯТ** се задължава:

1. Да извършва абонаментна поддръжка, профилактично и сервизно обслужване на пожароизвестителните инсталации в сградите на Министерство на финансите, находящи се в гр.София, ул. „Г.С.Раковски“ № 102 и ул. „Славянска“ № 4, включваща сервизно профилактично обслужване на системите и отстраняване на локални повреди, обхващащо следните задължителни операции:

- Извършване на първоначален пълен тест на системите в двете сгради и изготвяне на отчет за състоянието им – до 15 дни от подписване на договора;

- Месечно и тримесечно профилактично обслужване на ПИИ, съгласно изискванията на производителя, изискванията на БДС Евронорма 54 - част 14 и Наредба № 8121з – 647/01.10.2014 г., за което се изготвят и подписват съответните протоколи;

- Провеждане на първоначален инструктаж на дежурните за експлоатация на пожароизвестителните системи;

2. Да изпълни договорената работа с грижата на добрия търговец, пълно, точно, качествено, в договорения срок и при спазване на действащата нормативна уредба за съответните видове работа, в това число изискванията по охрана на труда, санитарните и противопожарни норми;

3. Да използва квалифициран персонал за изпълнението на задълженията по настоящия договор;

4. Да отстранява повреди по сигнал на **ВЪЗЛОЖИТЕЛЯ** в срок до ………………….. часа[[1]](#footnote-1);

5. **ИЗПЪЛНИТЕЛЯТ** се задължава всички резервни части, компоненти, части и материали да бъдат придружени с декларации за съответствие и/или сертификати, гарантиращи техния произход и качество;

**(2)** В случай на възникване на повреда на компонент и/или част и/или материал по време на сервизното обслужване, водеща до негодност и невъзможност за употреба, да достави и монтира необходимите материали и резервни части.

1. Доставката и монтажа на материали и резервни части по време на сервизното обслужване по ал. 2, ще се извършва само след подписване и утвърждаване от **ВЪЗЛОЖИТЕЛЯ** на двустранен констативен протокол за установяването им, който ще бъде основание за заплащането на резервните части и материали от **ВЪЗЛОЖИТЕЛЯ,** заедно с одобрена оригинална фактура за същите.

2.Предложените цени по т. 1 не следва да надвишават цените за такива части на производителите или официалните дистрибутори. Резервните части и материали следва да бъдат придружени с декларации за съответствие и/или сертификати, гарантиращи техния произход и качество.

3. Подменените части и компоненти се предават на **ВЪЗЛОЖИТЕЛЯ.**

4. **ИЗПЪЛНИТЕЛЯТ** се задължава да осигури гаранционен срок за извършваните ремонти минимум 2 (два) месеца.

**(3)** **ИЗПЪЛНИТЕЛЯТ** отговаря за качеството на извършените работи от своите подизпълнители, в случай че използва такива, като за свои.

1. При изпълнение на настоящия договор, **ИЗПЪЛНИТЕЛЯТ** и подизпълнителите му, в случай че ползва такива, спазват императивната разпоредба на чл. 115 от ЗОП.

2. След сключване на настоящия договор и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в представената информация в хода на изпълнение на договора в срок не по-късно от 2 (два) работни дни от настъпването им.

3. **ИЗПЪЛНИТЕЛЯТ** е длъжен да сключи договор за подизпълнение с подизпълнителя(ите), посочен/и в офертата. В срок до три календарни дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие от договора или допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията на чл. 66, ал. 2 и 11 от ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

4. Замяна или включване на подизпълнител по време на изпълнение на настоящия договор се допуска по изключение, когато възникне необходимост, при условията на чл. 66, ал. 11 от ЗОП.

**Чл. 5. (1). ИЗПЪЛНИТЕЛЯТ** има право:

1. ИЗПЪЛНИТЕЛЯТ има право при пълно, точно, качествено и в договорения срок изпълнение да иска приемане на извършените дейности по чл. 1 и съответното заплащане на дължимото възнаграждение по определения в настоящия договор начин, размер и срок.

2. **ИЗПЪЛНИТЕЛЯТ** има право да изисква от **ВЪЗЛОЖИТЕЛЯ** необходимото съдействие за точното и качествено изпълнение на договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6. ВЪЗЛОЖИТЕЛЯТ** има право по време на изпълнение на договора да извършва проверка относно качеството на извършената работа, без да пречи на работата на **ИЗПЪЛНИТЕЛЯ**.

**Чл. 7. (1) ВЪЗЛОЖИТЕЛЯТ** се задължава да осигури правилната експлоатация на техниката, съгласно изискванията на производителя и препоръките на **ИЗПЪЛНИТЕЛЯ**.

**(2)** Допълнителната работа по обслужването на техниката, която е причинена от неправилна експлоатация, проявена небрежност или неподходящи условия, е за сметка на **ВЪЗЛОЖИТЕЛЯ**.

**Чл. 8.** За гарантиране на своите интереси, **ВЪЗЛОЖИТЕЛЯТ** може да извършва ремонтни работи на техниката, за което уведомява **ИЗПЪЛНИТЕЛЯ**.

**Чл. 9. ВЪЗЛОЖИТЕЛЯТ** се задължава да заплаща уговореното в Раздел III възнаграждение.

**Чл. 10. ВЪЗЛОЖИТЕЛЯТ** се задължава:

а/ да осигури свой представител при извършване на ремонтите и профилактиката;

б/ да осигури достъп до сградите и до техниката, както и до всички съоръжения и инсталации, касаещи изпълнението на договора,

1. **ПОВИКВАНЕ ПРИ ПОВРЕДА. СРОКОВЕ ЗА** ОТСТРАНЯВАНЕ

**Чл. 11. (1)** При възникване на повреди на техниката и необходимост от отстраняването им, **ВЪЗЛОЖИТЕЛЯТ** своевременноуведомява **ИЗПЪЛНИТЕЛЯ** чрез заявка.

**(2)** Уведомяването по ал. 1 се извършва 24 часа в денонощието седем дни в седмицата на:

а/ следния посочен от **ИЗПЪЛНИТЕЛЯ** факс и/или email: …………………

б/ следния посочен от **ИЗПЪЛНИТЕЛЯ** телефон :……………………………

**(2)** Заявката по ал. 1 трябва да съдържа информация за: час и дата, когато е констатирана повредата; вероятният характер и естеството на повредата.

**Чл. 12. (1) ИЗПЪЛНИТЕЛЯТ** се задължава да установи повредата и да предприеме необходимите действия за отстраняването й в срок до ……………… часа[[2]](#footnote-2). Срокът за отстраняване на повредата е не по-дълъг от 24 /двадесет и четири/ часа, считано от подаване на заявката.

**(2)** В случай, че естеството на повредата не позволява спазването на срока по ал. 1, **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯ** и да предложи оптимално подходящ срок.

1. **НЕУСТОЙКИ**

**Чл. 13**. **(1)** При неизпълнение от **ИЗПЪЛНИТЕЛЯ** на сроковете по чл. 12, ал. 1, същият дължи неустойка в размер на 0,5 % от месечната цена за всеки забавен ден, но не повече от 20 % от месечната цена на договора.

**(2)** При неизпълнение на което и да е друго задължение на **ИЗПЪЛНИТЕЛЯ** по договора, същият дължи неустойка в размер на 10% от месечната цена.

**(3)** При забава на плащане от страна на **ВЪЗЛОЖИТЕЛЯ**, същият дължи неустойка в размер на 0,5 % от стойността на дължимото плащане за всеки просрочен ден, но не повече от 20 % от стойността на дължимото плащане.

**(4) ВЪЗЛОЖИТЕЛЯТ** има право да удържи начислените по ал. 1 и ал. 2 неустойки от всяко следващо плащане към **ИЗПЪЛНИТЕЛЯ.**

**(5)** Страните не дължат неустойки по договора, ако забавянето на изпълнението се дължи на непредвидени обстоятелства.

**Чл. 14.** Страните запазват правото се да търсят обезщетение за вреди по общия ред, ако тяхната стойност е по-голяма от изплатените неустойки по реда на настоящия раздел.

1. **НЕПРЕДВИДЕНИ ОБСТОЯТЕЛСТВА**

**Чл. 15.** **(1)** Настъпваното на Непредвиденото обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието.

**(2)** Страната, която е засегната от непредвидено обстоятелство е длъжна незабавно, считано от узнаване на събитието писмено да уведоми другата страна за непредвиденото обстоятелство. Уведомлението задължително съдържа информация за:

настъпилото събитие, което причинява неизпълнение на задълженията й, за степента, до която това събитие възпрепятства изпълнението на задълженията; причините за събитието, предполагаемият период на действие и преустановяване на непредвиденото обстоятелство и евентуалните последствия от него за изпълнението на този договор.

**(3)** В случай, че страната, засегната от непредвиденото обстоятелство не изпрати никакво известие, дължи на другата страна обезщетение за вредите от това и няма право да иска удължаване на срока за изпълнение на задължението.

**(4)** От датата на настъпването на непредвиденото обстоятелство до датата на преустановяване на действието му, страните предприемат всички необходими действия, за да избегнат, ограничат или смекчат въздействието на непредвиденото обстоятелство и да продължат да изпълняват задълженията си по този Договор, които не са възпрепятствани от непредвиденото обстоятелство.

1. ПРЕКРАТЯВАНЕ НА ДОГОВОРА.

**Чл. 16.** Договорът се прекратява:

1. С пълното (навременно, точно и цяло) изпълнение на всички задължения на страните по договора;

2. С писмено споразумение между страните, с което се уреждат и последиците от прекратяването;

3. Едностранно от изправната страна с 15 - дневно писмено предизвестие до другата страна при съществено виновно неизпълнение на задълженията й по договора;

4. Едностранно от **ВЪЗЛОЖИТЕЛЯ**, с 15 - дневно писмено предизвестие, отправено до **ИЗПЪЛНИТЕЛЯ**.

1. **ЗАКЛЮЧИТЕЛНИ РАЗПОРЕДБИ**

Чл. **17.** Нищожността на някоя клауза от договора или допълнително уговорени условия не води до нищожност на друга клауза или договора, като цяло.

**Чл. 18.** За всеки спор относно съществуването и действието на сключения договор или във връзка е неговото нарушение, включително и спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в настоящия договор, се прилага действащото българско гражданско законодателство, като страните уреждат отношенията си чрез споразумение. При непостигане на съгласие спорът се отнася за решение пред съда.

**Чл. 19.** Всички съобщения и уведомления между страните по този договор ще бъдат в писмена форма. Писмената форма се смята за спазена и когато съобщението е изпратено по факс и/или електронна поща.

**Чл. 20.** За изпълнението на този договор страните определят лица за контакти, както следва:

* + - за **ВЪЗЛОЖИТЕЛЯ**:

име: \_\_\_\_\_\_\_\_\_\_\_\_\_\_\_\_\_\_\_\_\_\_\_

длъжност: \_\_\_\_\_\_\_\_\_\_\_\_\_\_\_\_\_\_\_\_\_\_\_

телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_

факс: \_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_

адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_

* + - за **ИЗПЪЛНИТЕЛЯ**:

име: Николай Милев или Благовест Милев

длъжност: технически сътрудник в отдел „Стопански дейности”, дирекция „Финанси и управление на собствеността”

телефон: 02/9859 2674, 02/9859 8018

факс: 02/9859 5977

e-mail: [*n.milev@minfin.bg*](mailto:n.milev@minfin.bg) *и* [*b.milev@minfin.bg*](mailto:b.milev@minfin.bg)

адрес: гр. София, ул. „Г. С. Раковски” № 102

**Чл. 21.** Изменения в настоящия договор са допустими при условията и по реда на чл. 116 от ЗОП.

**Чл. 22.** За неуредените в настоящия договор въпроси се прилагат разпоредбите на действащото българско законодателство.

**Чл. 23**. **ВЪЗЛОЖИТЕЛЯТ** и **ИЗПЪЛНИТЕЛЯТ** приемат като неразделна част от настоящия договор следните приложения:

**1.** Техническо задание на **ВЪЗЛОЖИТЕЛЯ** - *Приложение № 1*;

**2.** Техническо предложение на **ИЗПЪЛНИТЕЛЯ** – *Приложение № 2;*

**3.** Ценово предложение на **ИЗПЪЛНИТЕЛЯ -** *Приложение № 3;*

Настоящият договор се състави и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР**

**…………………………………………. ………………………….**

**/ТАНЯ ГЕОРГИЕВА/**

**ДИРЕКТОР НА ДИРЕКЦИЯ ФУС**

…………………………………

**/ГАЛИНА МЛАДЕНОВА/**

1. Попълва се в съответствие с предложения от участника срок в офертата [↑](#footnote-ref-1)
2. Попълва се в съответствие с предложения от участника срок в офертата. [↑](#footnote-ref-2)