***Приложение №1***

**Т Е Х Н И Ч Е С К О З А Д А Н И Е**

С предмет: „Абонаментно техническо обслужване на *2 (два) броя* пожароизвестителни инсталации в сградите на Министерство на финансите, находящи се в гр. София ул. „Г.С.Раковски“№ 102 и ул.“Славянска“№4“:

**А.Описание на дейността:**

Месечна и тримесечна абонаментна поддръжка, профилактично и сервизно обслужване на пожароизвестителните инсталации в сградите на Министерство на финансите, находящи се в гр.София, ул. „Г.С.Раковски“ № 102 и ул.“Славянска“№4.

* 1. Съществуващата пожароизвестителна инсталация /ПИИ/ в сградата на Министерство на финансите, находящи се на ул. „Г.С.Раковски“ № 102 е адресируема, модулна пожароизвестителна централа, тип FS 6000 – четири модула и включва:
* пожароизвестителни адресируеми датчици, серия 6000 – 477 броя;
* акумулаторни батерии 12V/7Ah – 2 броя;
* сирени – 38 броя.
  1. Съществуващата ПИИ в сградата на Министерство на финансите, находяща се на ул. ул.“Славянска“№4 e адресируема, модулна пожароизвестителна централа, тип FS 6000 – два контура с четири линии и включва:
* пожароизвестители – оптично-димни, точкови адресируеми /6130/ – 134 броя;
* пожароизвестители – ръчни адресируеми /6150/ – 10 броя;
* изолатори на късо съединение /6202/ – 8 броя;
* сирени за вътрешен монтаж – 8 броя;
* акумулаторни батерии 12V/7Ah – 2 броя;
* сирена за външен монтаж – 1 брой.

**Б. Технически изисквания:**

Абонаментната поддръжка, профилактично и сервизно обслужване на пожароизвестителните инсталации в сградите на Министерство на финансите, находящи се в гр.София, ул.„Г.С.Раковски“ №102 и ул.“Славянска“№4 – включва сервизно профилактично обслужване на системите и отстраняване на локални повреди, като обхваща следните задължителни операции:

- Извършва първоначален пълен тест на системите в двете сгради и изготвя пълен отчет за състоянието им;

- Месечно и тримесечно профилактично обслужване на ПИИ, съгласно изискванията на производителя, изискванията на БДС Евронорма 54 - част 14 и Наредба № 8121з – 647/01.10.2014 г., за което се изготвят и подписват съответните протоколи;

- Провеждане на първоначален инструктаж на дежурните за експлоатация на пожароизвестителната система;

- В случай на повреда - реагиране за отстраняване на повредата по сигнал на Възложителя – в срокове, посочени в офертата, но не по дълги от 24 часа.

Доставката и монтажа на материали и резервни части, по време на сервизното обслужване, ще се извършва само след подписване и утвърждаване от Възложителя на двустранен констативен протокол за установяването им, който ще бъде основание за заплащането на резервните части и материали от Възложителя. Предложените цени не следва да надвишават цените за такива части на производителите или официалните дистрибутори. Резервните части и материали следва да бъдат придружени с декларации за съответствие и/или сертификати, гарантиращи техния произход и качество.

Гаранционен срок за извършваните ремонти минимум 2 /два/ месеца.

Срокът за абонаментната поддръжка, предмет на настоящата поръчка е ***7 /седем/ месеца*** считано ***от датата на подписване на Договор.***

**ТЕХНИЧЕСКИ ИЗИСКВАНИЯ КЪМ ИЗПЪЛНИТЕЛИТЕ**

Всеки кандидат трябва да се запознае със съществуващите ПИИ преди изготвяне на офертата си, като извърши оглед на място, след предварително съгласуване с: *Благовест Милев – технически сътрудник и Николай Милев – технически сътрудник, в отдел „Стопански дейности”, дирекция „Финанси и управление на собствеността“, тел.: 02/ 9859 8018 и 02/ 9859 2674 , e-mail:* [*b.milev@minfin.bg*](mailto:b.milev@minfin.bg) *и* [*n.milev@minfin.bg*](mailto:n.milev@minfin.bg)*.*

Във връзка с изискванията на Наредба № 8121з – 647/01.10.2014 г., участниците следва да представят валидно Разрешение от МВР – че са оторизирани лица - търговци по пожарна безопасност, получили разрешение за извършване на "поддържане и обслужване на противопожарни системи и съоръжения" по чл. 129, ал. 2, т. 5  от ЗМВР;

Участниците следва да спазват изискванията на следните нормативни актове:

* Наредба № Із-1971/2009. за строителнотехническите правила и норми за осигуряване на безопасност при пожар;
* Наредба № 8121з – 647/01.10.2014 г. за правилата и нормите за пожарна безопасност при експлоатация на обектите;
* Наредба № 8121з – 531/09.09.2014 г. за реда за осъществяване на разрешителна и контролна дейност на търговци, извършващи дейности по пожарна безопасност в обекти и/или експлоатация на уреди и съоръжения, свързани с пожарната безопасност;
* Закон за Министерство на вътрешните работи /ЗМВР/.

**Критерий за оценка – най-ниска цена.**